S'Bruttoinlãndsprodukt vu da Innan Mongolei håd im Joa 2006 479 Milliardn Yuan, åiso guad 60 Millionen US-Dolla ausgmåcht, wås a Steigarung um 18 % im Vagleich zum Joa davoa bedeitt håd; s'duachschnittliche Wåchstum pro Joa liegt bei 16,6 %. In da Ståd håd s'vafügbåare Einkommen 10.358 Yuan, am Lãnd 3.342 Yuan ausgmåcht; beide Ãngåm beziang si auf 2006 und hãm an Ãnstieg um jeweus ungefäa 12 % bedeitt. Des Wiatschåftswåchstum håd wia in eigntli gãnz China aa in da Innan Mongolei dafia gsoagt, dass üwaråi neiche Heisa baud wean; im Vagleich zu Peking oda Schanghai is s'BIP vu da Innan Mongolei åwa um üwa d'Höifde niadriga.